REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/112-19

13. maj 2019. godine

B e o g r a d

ZAPISNIK

73. SEDNICE ODBORA ZA FINANSIJE,REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 13.MAJA 2018. GODINE

Sednica je počela u 12,00 časova.

Sednici je predsedavala Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Olivera Pešić, Milorad Mirčić, Milorad Mijatović, Momo Čolaković, Vojislav Vujić i Zoltan Pek.

Sednici su prisustvovali: Zoran Despotović (zamenik Miljana Damjanovića) i Gorica Gajić (zamenik Milana Lapčevića).

Sednici nisu prisustvovali članovi Odbora: Srbislav Filipović, Dušan Bajatović, Saša Radulović i Goran Ćirić, niti njihovi zamenici.

Sednici su prisustvovali: dr Duško Pejović, predsednik DRI; Bojana Mitrović, potpredsednik DRI, Milena Milinković, sekretar DRI; Nevenka Bojanić, Ljiljana Dimitrijević i Marijana Simović, članovi Saveta DRI; Iva Vasilić Milić, načelnik Službe za međunarodnu saradnju DRI; Nikola Altiparmakov i Vladimir Vučković, članovi Fiskalnog saveta; Zlatiborka Andrejić, sekretar Fiskalnog saveta; Marko Janković, predsednik Komisije za hartije od vrednosti; Biljana Agovska, rukovodilac Službe za finansijsko poslovanje Komisije za hartije od vrednosti; Hana Hukić, predsednik Republičke komisije za zaštitu prava u postupcima javnih nabavki; Vesna Gojković Milin, zamenik predsednika Republičke komisije za zaštitu prava u postupcima javnih nabavki; Sandra Damčević, vd. direktoraUprave za javne nabavke, Ivana Đenić, vd. zamenika direktoraUprave za javne nabavke .

Na predlog predsednika Odbor je, većinom glasova **(10 glasova „za“, jedan nije glasao), utvrdio** sledeći

D n e v n i r e d:

1. Razmatranje Izveštaja o radu Državne revizorske institucije za 2018. godinu (broj 02-1398/19 od 29. marta 2019. godine);
2. Razmatranje Izveštaja o radu Fiskalnog saveta za 2017. godinu (broj 02-716/18 od 22.marta 2018. godine);
3. Razmatranje Izveštaja o radu Fiskalnog saveta za 2018. godinu (broj 02-531/19 od 22. marta 2019. godine);
4. Davanje saglasnosti na Predlog pravilnika o unutrašnjem uređenju i sistematizaciji radnih mesta u Stručnim službama Fiskalnog saveta (broj 02-465/19 od 15. marta 2019. godine);
5. Razmatranje Godišnjeg izveštaja Komisije za hartije od vrednosti za 2018. godinu (broj 02-1555/19 od 24. aprila 2019. godine);
6. Razmatranje Druge izmene finansijskog plana Komisije za hartije od vrednosti za 2018. godinu (broj 400-3754/17 od 30. novembra 2018. godine);
7. Razmatranje Finansijskog plana Komisije za hartije od vrednosti za 2019. godinu (broj 400-3689/18 od 30. novembra 2018. godine);
8. Razmatranje Izveštaja o radu Republičke komisije za zaštitu prava u postupcima javnih nabavki u periodu od 01.01.2018. do 31.12.2018. godine (broj 02-1402/19 od 29. marta 2019. godine);
9. Razmatranje Izveštaja o sprovedenom nadzoru nad primenom Zakona o javnim nabavkama za 2018. godinu Uprave za javne nabavke (broj 404-1577/19 od 30. aprila 2019. godine;
10. Utvrđivanje principa za sprovođenje testiranja kandidata za izbor člana Republičke komisije za zaštitu prava u postupcima javnih nabavki;
11. Pokretanje postupka za izbor člana Komisije za hartije od vrednosti.

Pre prelaska na rad po utvrđenom dnevnom redu, Odbor je većinom glasova **(10 „za“, dva nisu glasala),** usvojio zapisnik sa 72. sednice Odbora.

Pre prelaska na rad po utvrđenom dnevnom redu, predsednik Odbora Aleksandra Tomić je podsetila da se izveštaji i finansijski planovi, osim izveštaja Uprave za javne nabavke, razmatraju u skladu sa članovima 237. i 238. Poslovnika Narodne skupštine, što znači da o razmatranju ovih tačaka Odbor podnosi izveštaje Narodnoj skupštini sa predlogom zaključaka, radi razmatranja i usvajanja na nekoj od narednih sednica Narodne skupštine.

**PRVA TAČKA DNEVNOG REDA: Razmatranje Izveštaja o radu Državne revizorske institucije za 2018. godinu**

Duško Pejović, predsednik DRI je istakao da je Izveštaj kompletan i da sadrži sve informacije koje su zakonom propisane kao obaveza. DRI je sve planirane zadatke vezane za subjekte i za vrste revizija izvršila. U 2018. godini sastavljen je 221 izveštaj, od čega 141 konsolidovani finansijski izveštaj, 58 izveštaja o pravilnosti poslovanja, dva izveštaja o svrsishodnosti poslovanja i 20 izveštaja o reviziji odazivnih izveštaja. Dodatno je urađeno 215 postrevizionih izveštaja. Utvrđene su greške i odstupanja u iznosu od 195 milijardi dinara kod finansijskih izveštaja, i u iznosu od 23 milijarde dinara kod revizije pravilnosti poslovanja. Glavni razlog grešaka je nedosledno i nepotpuno funkcionisanje sistema interne kontrole kod subjekata revizije. Oko 83% preporuka je izvršeno. Savet DRI je doneo novi strateški plan i nove pravilnike o unutrašnjoj organizaciji i načinu polaganja ispita za revizorska zvanja. Ostvareni finansijski efekti revizije su 733 miliona dinara, od čega se oko 65% odnosi na smanjenje rashoda subjekta revizije, a preostali deo na povećanje prihoda.

Aleksandra Tomić je naglasila da do kraja godine Odbor treba da održi tri javna slušanja o izvršenoj reviziji, van sedišta Narodne skupštine, u Zrenjaninu, Kruševcu i Pirotu. Predložila je da se danas obavi rasprava, a da se Zaključak donese na sednici u Zrenjaninu.

U diskusiji su učestvovali: Milorad Mirčić, Goran Kovačević, Gorica Gajić i Momo Čolaković.

**DRUGA I TREĆA TAČKA DNEVNOG REDA:** **Razmatranje Izveštaja o radu Fiskalnog saveta za 2017. godinu i Izveštaja o radu Fiskalnog saveta za 2018. godinu**

Vladimir Vučković je naglasio da je Fiskalni savet nastavio da obavlja poslove koji su propisane kao zakonska obaveza. To se pre svega odnosi na ocene Zakona o budžetu, ocene fiskalne strategije, kao i analizu visine plata, penzija i zaposlenosti u javnom sektoru i uticajem poreske politike na privredni rast i investicije.

Veroljub Arsić je podsetio da je primarna uloga Fiskalnog saveta da daje određene smernice i preporuke, a ne da se bavi političkim ocenama. On je postavio pitanje zbog čega izveštaj o privrednom rastu Srbije nije prezentovan u Narodnoj skupštini. Istakao je i da su privredni potencijali Srbije ozbiljno devastirani u NATO agresiji 1999. godine i da je to ozbiljan hendikep u odnosu na zemlje Srednje i Zapadne Evrope.

Aleksandra Tomić je istakla da je Srbija kao država dobile sve pohvale za reforme od strane šefa Misije Međunarodnog monetarnog fonda u Srbiji Sebastijana Sose i da je to najbolji dokaz da Srbija ostvaruje napredak. Ona je predložila da Odbor prihvati Izveštaje o radu fiskalnog saveta za 2017. i 2018. godinu

U diskusiji su učestvovali: Momo Čolaković, Milorad Mijatović, Goran Kovačević i Nikola Altiparmakov.

Odbor je većinom glasova (**11 glasova „za“, jedan poslanik nije glasao), usvojio** Predlog odluke o davanju saglasnosti naIzveštaj o radu Fiskalnog saveta za 2017. godinu .

Na osnovu člana 237. stav 4. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 237. Poslovnika Narodne skupštine, razmotrio Izveštaj o radu Fiskalnog saveta za 2017. godinu, koji je podnet Narodnoj skupštini na osnovu člana 92a Zakona o budžetskom sistemu.

Odbor je utvrdio Predlog zaključka povodom razmatranja Izveštaja o radu Fiskalnog saveta za 2017. godinu, koji podnosi Narodnoj skupštini.

Za izvestioca Odbora i predstavnika predlagača Predloga zaključka na sednici Narodne skupštine određena je dr Aleksandra Tomić, predsednik Odbora.

Odbor je većinom glasova (**11 glasova „za“, jedan poslanik nije glasao), usvojio** Predlog odluke o davanju saglasnosti naIzveštaj o radu Fiskalnog saveta za 2018. godinu .

Na osnovu člana 237. stav 4. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 237. Poslovnika Narodne skupštine, razmotrio Izveštaj o radu Fiskalnog saveta za 2018. godinu, koji je podnet Narodnoj skupštini na osnovu člana 92a Zakona o budžetskom sistemu.

Odbor je utvrdio Predlog zaključka povodom razmatranja Izveštaja o radu Fiskalnog saveta za 2018. godinu, koji podnosi Narodnoj skupštini.

Za izvestioca Odbora i predstavnika predlagača Predloga zaključka na sednici Narodne skupštine određena je dr Aleksandra Tomić, predsednik Odbora.

**ČETVRTA TAČKA DNEVNOG REDA: Davanje saglasnosti na Predlog pravilnika o unutrašnjem uređenju i sistematizaciji radnih mesta u Stručnim službama Fiskalnog saveta**

Odbor je većinom glasova (**10 glasova „za“, jedan poslanik nije glasao), usvojio** Predlog odluke o davanju saglasnosti naPredlog pravilnika o unutrašnjem uređenju i sistematizaciji radnih mesta u Stručnim službama Fiskalnog saveta.

Na osnovu člana 92k stav 2. Zakona o budžetskom sistemu („Službeni glasnik RS“, br. [54/09](file:///C:\\Users\\milena.sandic\\Desktop\\index.jsp%3F%26file%3Df61808%26action%3Dpropis%26path%3D06180801.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-" \o "Zakon o Agenciji za borbu protiv korupcije (27/10/2008)), 7[3/10](file:///C:\Users\milena.sandic\Desktop\index.jsp%3F%26file%3Df76221%26action%3Dpropis%26path%3D07622101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [101/10,](file:///C:\Users\milena.sandic\Desktop\index.jsp%3F%26file%3Df83826%26action%3Dpropis%26path%3D08382601.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) 101/11, 93[/12](file:///C:\Users\milena.sandic\Desktop\index.jsp%3F%26file%3Df96341%26action%3Dpropis%26path%3D09634101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [62/13](file:///C:\Users\milena.sandic\Desktop\index.jsp%3F%26file%3Df98870%26action%3Dpropis%26path%3D09887001.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), 63/13 - ispravka, 108/13, 142/14, 68/15-dr.zakon, 103/15, 99/16, 113/17 i 95/18) i člana 55. Poslovnika Narodne skupštine („Službeni glasnik RS“, broj 20/12 – Prečišćen tekst), Odbor za finansije, republički budžet i kontrolu trošenja javnih sredstava, na 73. sednici održanoj 13. maja 2019. godine, doneo je

O D L U K U

o davanju saglasnosti na Predlog pravilnika o unutrašnjem uređenju i sistematizaciji radnih mesta u stručnim službama Fiskalnog saveta

DAJE SE SAGLASNOST na Predlog pravilnika o unutrašnjem uređenju i sistematizaciji radnih mesta u stručnim službama Fiskalnog saveta, broj 02-465/19 od 15. marta 2019. godine.

**PETA–SEDMA TAČKA DNEVNOG REDA:** **Razmatranje Godišnjeg izveštaja Komisije za hartije od vrednosti za 2018. godinu; Druge izmene finansijskog plana Komisije za hartije od vrednosti za 2018. godinu; Finansijskog plana Komisije za hartije od vrednosti za 2019. godinu**

Aleksandra Tomić je podsetila da je članom 260. stav 1. Zakona o tržištu kapitala utvrđeno da Komisija za hartije od vrednosti podnosi Godišnji izveštaj Narodnoj skupštini, u roku od četiri meseca od završetka poslovne godine.

Marko Janković, predsednik Komisije za hartije od vrednosti je istakao da je u 2018. godini došlo do stabilizacije stanja na tržištu kapitala. Komisija je ostvarila prihod od 73,3 miliona dinara, što je oko 8,5% manje od planiranih prihoda. Prihodom je pokriveno oko 88% ukupnih rashoda, koji iznose 83,2 miliona dinara, što je za 19% manje od planiranih.

Odbor je većinom glasova (**9 glasova „za“, jedan poslanik nije glasao), usvojio** Predlog odluke o davanju saglasnosti naGodišnji izveštaj Komisije za hartije od vrednosti za 2018. godinu.

Na osnovu člana 237. stav 4. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor za finansije, republički budžet i kontrolu trošenja javnih sredstava je razmotrio Godišnji izveštaj Komisije za hartije od vrednosti za 2018. godinu, koji je podnet Narodnoj skupštini na osnovu člana 260. stav 1. Zakona o tržištu kapitala.

Odbor je, povodom razmatranja ovog izveštaja, utvrdio Predlog zaključka koji podnosi Narodnoj skupštini na razmatranje i usvajanje.

Za predstavnika Odbora na sednici Narodne skupštine određena je dr Aleksandra Tomić, predsednik Odbora.

Odbor je većinom glasova (**9 glasova „za“, jedan poslanik nije glasao), usvojio** Predlog odluke o potvrđivanju Drugih izmena Finansijskog plana za 2018. godinu.

Odbor za finansije, republički budžet i kontrolu trošenja javnih sredstava, na 73. sednici održanoj 13. maja 2019. godine, razmotrio je DRUGE IZMENE FINANSIJSKOG PLANA KOMISIJE ZA HARTIJE OD VREDNOSTI ZA 2018. GODINU (broj: 400-3754/17 od 30. novembra 2018. godine) koje je, u skladu sa članom 260. stav 5. Zakona o tržištu kapitala, Komisija za hartije od vrednosti dostavila Narodnoj skupštini na potvrđivanje.

Odbor je utvrdio Predlog odluke o potvrđivanju Drugih izmena Finansijskog plana za 2018. godinu, koji podnosi Narodnoj skupštini na razmatranje i usvajanje.

Za predstavnika Odbora na sednici Narodne skupštine određena je dr Aleksandra Tomić, predsednik Odbora.

Odbor je većinom glasova (**9 glasova „za“, jedan poslanik nije glasao), usvojio** Predlog odluke o davanju saglasnosti na Finansijski plan Komisije za hartije od vrednosti za 2019. godinu.

Odbor za finansije, republički budžet i kontrolu trošenja javnih sredstava, na 73. sednici održanoj 13. maja 2019. godine, razmotrio je FINANSIJSKI PLAN KOMISIJE ZA HARTIJE OD VREDNOSTI ZA 2019. GODINU (broj 400-3689/18 od 30. novembra 2018. godine) koji je, u skladu sa članom 260. stav 5. Zakona o tržištu kapitala, Komisija za hartije od vrednosti dostavila Narodnoj skupštini na potvrđivanje.

Odbor je utvrdio Predlog odluke o potvrđivanju Finansijskog plana Komisije za hartije od vrednosti za 2019. godinu, koji podnosi Narodnoj skupštini na razmatranje i usvajanje.

Za predstavnika Odbora na sednici Narodne skupštine određena je dr Aleksandra Tomić, predsednik Odbora.

**OSMA TAČKA DNEVNOG REDA:** **Razmatranje Izveštaja o radu Republičke komisije za zaštitu prava u postupcima javnih nabavki u periodu od 01.01.2018. do 31.12.2018. godine**

Aleksandra Tomić je podsetila da je članom 147. stav 1. i 2. Zakona o javnim nabavkama utvrđena obaveza Republičke komisije za zaštitu prava u postupcima javnih nabavki da za svoj rad odgovara Narodnoj skupštini i podnosi Godišnji izveštaj.

Hana Hukić, predsednik Republičke komisije za zaštitu prava u postupcima javnih nabavki je obrazložila Izveštaj o radu Komisije.

Odbor je jednoglasno (**10 glasova „za“,), usvojio** Predlog odluke o davanju saglasnosti na Izveštaj o radu Republičke komisije za zaštitu prava u postupcima javnih nabavki u periodu od 01.01.2018. do 31.12.2018. godine.

Na osnovu člana 237. stav 4. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor za finansije, republički budžet i kontrolu trošenja javnih sredstava razmotrio je Izveštaj o radu Republičke komisije za zaštitu prava u postupcima javnih nabavki u periodu od 1. januara do 31. decembra 2018. godine, koji je Republička komisija podnela Narodnoj skupštini na osnovu člana 147. stav 2. Zakona o javnim nabavkama.

Odbor je, povodom razmatranja ovog izveštaja, utvrdio Predlog zaključka koji podnosi Narodnoj skupštini na razmatranje i usvajanje.

Za predstavnika Odbora na sednici Narodne skupštine određena je dr Aleksandra Tomić, predsednik Odbora.

**DEVETA TAČKA DNEVNOG REDA:** **Razmatranje Izveštaja o sprovedenom nadzoru nad primenom Zakona o javnim nabavkama za 2018. godinu Uprave za javne nabavke**

Aleksandra Tomić je podsetila da je članom 136. Zakona o javnim nabavkama propisano, da Uprava za javne nabavke podnosi Vladi i Odboru Narodne skupštine nadležnom za finansije, poseban Godišnji izveštaj o sprovođenju nadzora nad primenom Zakona o javnim nabavkama.

Sandra Damčević je obrazložilaIzveštaj o sprovedenom nadzoru nad primenom Zakona o javnim nabavkama za 2018. godinu Uprave za javne nabavke.

Odbor je jednoglasno (**10 glasova „za“,), usvojio** Predlog odluke o davanju saglasnosti na Izveštaj o sprovedenom nadzoru nad primenom Zakona o javnim nabavkama za 2018. godinu Uprave za javne nabavke.

Odbor za finansije, republički budžet i kontrolu trošenja javnih sredstava je razmotrio i prihvatio Izveštaj o nadzoru nad primenom Zakona o javnim nabavkama za 2018. godinu koji je, na osnovu člana 136. stav 3. Zakona o javnim nabavkama („Službeni glasnik RS“, br. 124/12, 14/15 i 68/15), Odboru podnela Uprava za javne nabavke.

**DESETA TAČKA DNEVNOG REDA:** **Utvrđivanje principa za sprovođenje testiranja kandidata za izbor člana Republičke komisije za zaštitu prava u postupcima javnih nabavki**

Aleksandra Tomić je podsetila da je Odbor na sednici održanoj 27. marta organizovao Radnu grupu za sprovođenje postupka za izbor člana Republičke komisije za zaštitu prava u postupcima javnih nabavki.

Veroljub Arsić, predsednik Radne grupe je izvestio Odbor da je Radna grupa, na sednici koju je održala danas utvrdila principe za sprovođenje testiranja kandidata za izbor člana Republičke komisije za zaštitu prava u postupcima javnih nabavki i da su se prijavila tri kandidata. Predlog radne grupe je da se testiranje sprovede 3. juna 2019. godine.

Odbor je jednoglasno (10 za) usvojio predlog principa za sprovođenje testiranja kandidata za izbor člana Republičke komisije za zaštitu prava u postupcima javnih nabavki.

Odbor je jednoglasno (10 za) usvojio predlog da se testiranje sprovede 3. juna 2019. godine.

**11.TAČKA DNEVNOG REDA: Pokretanje postupka za izbor člana Komisije za hartije od vrednosti**

Aleksandra Tomić je podsetila da je Narodna skupština na Trećoj sednici Prvog redovnog zasedanja u 2019. godini od 3. aprila 2019. godina, izabrala Marka Jankovića, člana Komisije za HOV, za predsednika Komisije. Članom 245. Zakona o tržištu kapitala propisano je da Komisija za hartije od vrednosti ima pet članova. Predložila je da Odbor uputi dopis svim poslaničkim grupama da dostave svoj predlog kandidata za novog člana Komisije do 28. maja 2019. godine.

Odbor je jednoglasno (10 za) usvojio ovaj predlog.

Sednica Odbora je završena u 15,00 časova.

Sednica je tonski snimana.

SEKRETAR PREDSEDNIK

Tijana Ignjatović dr Aleksandra Tomić